**Изх.№25-00-1/20.01.2025г.**

**ДО**

**ОБЩИНСКИ СЪВЕТ**

**РУДОЗЕМ**

**Д О К Л А Д Н А З А П И С К А**

***от***

***инж. Недко Фиданов Кулевски - Кмет на Община Рудозем***

**ОТНОСНО:** Осигуряване на временен безлихвен заем от Община Рудозем във връзка с окончателно отчитане на проект BG05SFPR002-2.001-0118 „Грижа в дома в община Рудозем“, финансиран по Програма "Развитие на човешките ресурси" 2021-2027.

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с приключване на Административен договор BG05SFPR002-2.001-0118-С03 от 06.01.2023 г. по проект „Грижа в дома в община Рудозем“ за предоставяне на безвъзмездна финансова помощ по Програма „Развитие на човешките ресурси“ 2021-2027 с Министерство на труда и социалната политика на стойност 589 116.40 лева, Община Рудозем следва да подаде окончателно искане за плащане в ИСУН 2020. По проекта са предоставяни почасови мобилни интегрирани здравно-социални услуги по домовете и психологическа подкрепа на 96 потребителя от 23 домашни санитари, координатор на услугата, 2 медицински специалиста, психолог и диетолог.

Съгласно сключения административен договор Управляващият орган извършва междинни и окончателни плащания към бенефициентите след верифициране на разходите въз основа на подадени от конкретния бенефициент искане за междинно/окончателно плащане в ИСУН 2020, междинен/окончателен доклад, в съответствие с чл. 3.34 от договора и при условията на чл. 60-64 от ЗУСЕФСУ.

Междинни и окончателни плащания се извършват след верифициране с цел потвърждаване допустимостта на извършените разходи и при наличие на физически и финансов напредък на проекта.

Общата сума на авансовото и междинните плащания не трябва да надвишава 80% от стойността на финансовата подкрепа.

Към настоящия момент са верифицирани и получени от УО средства в размер на 442 388.53 лева., но за окончателното отчитане са необходими средства в размер 105 000,00 (сто и пет хиляди лева).

Екипът по проекта е подготвил необходимите документи за искане на окончателно плащане, като за част от разходите по проекта за отчетния период е необходимо осигуряване на временен безлихвен заем в размер на 105 000,00 лева (сто и пет хиляди лева).

Във връзка с гореизложеното и на основание чл. 21, ал. 1, т. 10 и т. 24, и ал. 2, чл. 27, ал. 4 и ал. 5 от Закона за местното самоуправление и местната администрация, чл. 60, ал. 1 от АПК и Административен договор BG05SFPR002-2.001-0118-С01 от 06.01.2023 г. за предоставяне на безвъзмездна финансова помощ Програма „Развитие на човешките ресурси“ 2021-2027 процедура чрез директно предоставяне BG05SFPR002-2.001 „ГРИЖА В ДОМА“ за изпълнение на проект с код BG05SFPR002-2.001-0118 с наименование „Грижа в дома в община Рудозем“, сключен между Община Рудозем и Министерство на труда и социалната политика, да обсъди и вземе следното:

**РЕШЕНИЕ:**

1. Упълномощава Кмета на община Рудозем да предостави временен безлихвен заем от Общинския бюджет или от други сметки (набирателна) за отчитане на проект BG05SFPR002-2.001-0118 „Грижа в дома в община Рудозем“, финансиран по Програма "Развитие на човешките ресурси" 2021-2027, BG05SFPR002-2.001 - Грижа в дома в размер на **105 000,00 (сто и пет хиляди лева).**
2. Средствата по т.1. следва да се възстановят след отчитане на проекта, верифициране на разходите и превеждане на средствата от УО.
3. Предвид краткия срок за окончателно отчитане на проекта и с цел защита на особено важни обществени интереси и недопускане на значителни и трудно поправими щети, на основание чл. 60, ал. 1 от АПК допуска предварително изпълнение на настоящото решение.

*С уважение,*

**инж. Недко Кулевски**

**КМЕТ НА ОБЩИНА РУДОЗЕМ**

